gu en en gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en nl gu gu gu it wa nl gu gu en nl gu gu gu en en nl gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en hi en gu en en en gu gu hi hi hi en en en en en en gu
તમન્નાના હ્રદયમાંથી - તમન્ના (JN)ની ગઝલો, રચનાઓ ને શાયરીઓ
પ્રેમ એટલે એકબીજાને ખુશ રાખવાની હોડ!
જીદ બને છે એનું મિથ્યા સ્વમાન ને સ્વાભિમાન,
આ પ્રજા કેવાકેવા ઇતિહાસના ભાર સાથે જીવે છે?
મિત્ર એટલે એ જ કે જે ખાલીપાને રાજીપામાં બદલી નાખે!
શું તમે એવા કોઈના મિત્ર છો?
ચમત્કાર એ પથ્થરમાંથી સોનું બનાવવામાં નથી, પરંતુ ચમત્કાર દુ:ખી લોકોને સ્મિત આપવામાં છે, ચમત્કાર કોઈ વ્યક્તિનું જીવન હકારાત્મકતાથી બદલી નાખવામાં છે, ચમત્કાર દ્વેષી લોકોમાં પ્રેમ ફેલાવવામાં છે, ચમત્કાર પોતે ઘસાઈને બીજાને કામ આવવામાં છે,… આમ કરવા માટે હંમેશા ભગવાનની જરૂર નથી. ભગવાન આ ચમત્કારો સર્જવા માટે એન્જલ્સ અને દયાળુ લોકો બનાવ્યા છે!
ચમત્કાર એ શાશ્વત છે અને સત્ય તરીકે યાદ રહે છે!!!
ગાળો દેવા પણ મને યાદ તો કરવી જ પડશે!!
સ્મિત એ એવું સુંદર ઘરેણું છે,
જે વગર પૈસા ખર્ચ્યે તમને નિખારે છે!
સીટ બેલ્ટ બાંધવાનું જરાય ના ભૂલતા હો!
ક્યારેક એક ભ્રમ પણ ઘણી ખુશીઓનું કારણ હોય છે!
કયારેક બે વ્યકિત વચ્ચે થતી ગેરસમજ ને ત્રીજી વ્યકિત દ્વારા કરવામાં આવતી ઉશ્કેરણી પણ જરૂરી છે, એ વ્યકિતની સમજશક્તિ ને પારકા-પોતાનાનો પરિચય કરાવી જાય છે!
ખુદને ચાહતા શીખો, દુનિયા આપોઆપ તમને ચાહવા લાગશે!!
પોતાના કામ સાથે કામ રાખવું એ સૌથી મુશ્કેલ કામ છે!
પોતાને સારા દેખાડવા બીજાઓને નીચા પાડવા એ વળી ક્યાંથી ઉચિત થઇ ગયું?
એક ઘસાઈને રંગ ઉઘાડે છે
બીજું ઘસાઈને મહેકાવે છે!
કેમ નંઈ આપણે પણ આપણી જિંદગી એવી બનાવીએ કે ચૌતરફથી રંગાઇને મહેંકી ઉઠે!!
પ્રેમની શરૂઆત ત્યારથી થઇ જ જાય છે,
જ્યારથી આંખો મનગમતી વ્યક્તિને શોધવા લાગે છે!!!
ઘણા સંબંધો જરૂરિયાતોના મોહતાજ હોય છે!
એક એક પળને માણવી એ જ તો જિંદગી!
હતાશ થઈને બેસી રહેવા કરતાં રોજ એક ડગલું ભરશો તો લક્ષ્યપ્રાપ્તિ એક દિવસ તો જરૂર થશે!
તું મને એક કારણ આપ તને નફરત કરવાનું,
હું તને સૌ કારણો આપીશ તને ભરપૂર ચાહવાના!
એ આંખો વાંચવાની મજા જ કંઇક ઔર છે,
જે વગર કહ્યે પૂરી દાસ્તાન સંભળાવી જાય છે!
દરેક આગળ તમારું હૃદય ના ખોલો,
ઘણાઓ ફક્ત તમાશો જોવા ભેગા થાય છે!
તારી ફકત એક કૃપાદૃષ્ટિ મારા ઉપર પડવાથી હજારો પતંગિયાઓ મારી નાભિ ઉપર સવાર થઈ જાય છે!
કોઈપણ સંબંધ એકમાર્ગીય રસ્તો નથી હોતો. એકબીજાને મોકળાશ આપીને એમાંથી પસાર થવાય છે!
Koipan sambandh ekmargiy rasto nathi hoto. Ekbijane moklaash aapine emathi pasaar thavaai chhe!
પ્રેમના દાખલા માંડવાનું તું રહેવા દે!
Premna Dakhala mandvaanu tu raheva de!
લીમડો ભલે કડવો રહ્યો પણ છાંયડો તો મીઠો જ આપશે!
Limdo bhale kadvo rahyo pan chhaydo to mitho j Aapshe!
જિંદગી હંમેશા ખુશનુમા નથી હોતી,
હા, પણ આપણે બનાવી શકીએ છીએ!
Jindagi hamesha khushnuma nathi hoti,
Ha, pan aapne banaavi shakie chhie!
સૌથી મુશ્કેલ કામ એ કામને શરુ કરવું છે!
સ્ત્રી એટલે મમતાની મૂરત,
સ્ત્રી એટલે પ્રેમનો ખજાનો,
સ્ત્રી એટલે નાજુક વડવાઈ,
સ્ત્રી એટલે શકિતનો પરિચય,
સ્ત્રી એટલે સહનશક્તિનો સંચાર,
સ્ત્રી એટલે જીવનનો આધાર,
સ્ત્રી એટલે લાગણીનો ભંડાર,
પ્રેમ શરત વગરનો હોવો જોઈએ. જયારે એમા શરત ઉમેરાઈ છે, ત્યારે એ પ્રેમ નથી રહેતો!
પ્રેમ એટલે જયારે તમારા વિચારો, નિંદર અને સ્વપ્નો ઉપર કોઈનો કબજો!
જ્યાં સંબંધોમાં પ્રેમનું ગળપણ હોય છે,
ત્યાં જ ભમરા ને મધમાખીઓ ભમે છે!
પ્રેમ અને હાસ્યરસથી કોઈને પણ જીતી શકાય!
બીજાઓ પાસેથી વધારે પડતી અપેક્ષાઓ આપણને જીવવા નથી દેતી!
તમને કોઈપણ લક્ષ્ય પ્રાપ્ત કરવાથી કોઈ નથી રોકી શકતુ, એક તમારા પોતાના સિવાય!
ભૂતકાળ મરી પરવાર્યો છે,
ભવિષ્યનો હજુ જન્મ નથી થયો,
વર્તમાન તો હજી પણ જીવે છે,
ચાલો એને જ ભરપૂર જીવી ને માણી લઈએ!
એક પુસ્તક, ૧૨ પ્રકરણ ને ૩૬પ પાનાઓ! ચાલો એને ભરીએ લાગણીઓથી, ભરપૂર પ્રેમથી, સુખચેનથી, સમૃદ્ધિથી, દયાભાવથી, મદદગારીથી, આશાવાદથી, મિત્રતાથી, મજાથી, હકારાત્મકતાથી…
જેને પ્રેમનું વ્યસન લાગ્યું હોય, એને બીજા નશાઓ કયાંથી ચઢે?
બેચેની એ એક ખૂબ જાણીતા રોગની પ્રથમ નિશાની છે!
પ્રેમ એ એક નશો છે, જેટલો કરશો એટલો ઓછો છે! મને આ નશાની લત લાગી ગઈ છે!
કોઈની ફકત એક ઝલક અને એનું મારા તરફનું એક સ્મિત મારો આખો દિવસ બનાવી દે છે!
સાહેબ, આ દુનિયામાં ‘મતલબ’ તો ‘મબલખ’ છે!
વેલેન્ટાઈન દિવસ તો આજ પૂરતો જ છે પણ પ્રેમ તો કાયમ હોવો જોઈએ!
લાગણીઓ જતાવવા માટેે હોય છે નહી કે છુપાવવા માટેે!
આ ફેસબુકનું વળગણ તો છૂટે એવું છે પણ તારા વળગણનું મારે શું કરવું?
બીજાને ખુશ રાખવાની લ્હાયમાં ખુદને દુ:ખી કરવું સારી વાત નથી!
ખૂબ દયાળુ અને અતિસંવેદનશીલ હોવું કયારેક ભારરૂપ બની જાય છે. આજે હું વ્યાકુળ છું. મારે ના કહેતા શીખવાની જરૂર છે પણ ના કહીને પણ દિલગીરી અનુભવુ છું!
આપણે વાલીઓ આપણા છોકરાવના કુમણા મગજ ઉપર ખૂબ પ્રેશર આપીએ છીએ. આપણી આંકાક્ષા એમના થકી પૂરી કરવા માંગીએ છીએ. પણ કયાં સુધી? કયારેક તેઓ પણ આપણાથી થાકી જાય છે!
હું તારા પ્રેમમાં છું. તારા વિષે ઘણુ જાણવુ છે. તને ખૂબ ચાહવા માંગુ છું. તારી સાથે મારે સમય વિતાવવો છે!
આવી વાતો કયારેક પોતાની જાત સાથે કરો. મજા આવશે. દુનિયા આખી હંમેશા આપણા અવગુણો શોધશે. ચાલો આપણે જાતે આપણા વખાણ કરીએ!
એક જાગ્રુત મગજ ગમે તેવી વિકટ પરિસ્થિતિનો સામનો કરી શકે છે ને એક પ્રેમથી છલકાતું હ્રદય કોઈપણ પરિસ્થિતિમાં તમને સંભાળી શકે છે!
જ્યારે પણ હું તૂટવાની અણી ઉપર હોઉ છું,
તું મને ફરી સંભાળી લે છે!
લાગણીઓ બેકાબૂ અને ન રોકી શકાય એવી હોય છે. તમે એને ગમે એટલો છુપાવાનો પ્રયાસ કરી લો, એ વ્યકિતના ચહેરા ને આંખોમાં તરી જ આવે છે!
હું મારમાઈટ જેવી છું. જેને કાં તો તમે ચાહો ને કાં તો ધિક્કારો છો. મને ખુદને મારમાઈટ બિલકુલ પસંદ નથી પણ ઘણાને ખૂબ જ ભાવે છે 😉
મારમાઈટ – એક ખારો બ્રેડ કે ટોસ્ટ ઉપર ચોપડવાનો સ્પ્રેડ
જયારે આંખો બોલે છે,
ત્યારે મોઢું બંધ થઈ જાય છે!
જીવનમાં એકાદ તો કોઈ એવું હોવું જોઈએ જે તમે રડો તો તમને હસાવી શકે, હસો તો વધારે હસાવી શકે, તમારી ઉદાસીને પકડી પાડે, તમારા તમામ શૌખ પૂરા કરવા પ્રોત્સાહન આપે, ને તમને હંમેશા માન આપે. જયારે તમે કોઈ વ્યકિતનંુ કેન્દ્રબિંદુ બની જાવ છો ત્યારે બીજું બધુ ગૌણ બની જાય છે. અને આ બધુ જો તમને તમારા જીવનસાથીમાં મળી જાય તો એક જીવતર પણ ઓછુ પડી જાય છે!
तमन्ना (JN) – छुआ कुछ ऐसे तूने दिल से तू गुजर ही गया
તમન્ના (JN) – મને જે સાંભળે એવી કદી ભરચક સભા મળશે? July 25, 2018
તમન્ના (JN) – ગુજરાતી શેર May 29, 2018
तमन्ना (JN) – कुछ शेर May 29, 2018
तमन्ना (JN) – रात है जगी जगी April 29, 2018
तमन्ना (JN) – मेरा ये दिल जो कल बेहाल था January 1, 2018
Archives Select Month July 2018 May 2018 April 2018 January 2018 December 2017 October 2017 September 2017 August 2017 June 2017 May 2017 April 2017 March 2017 February 2017 January 2017 December 2016 November 2016 October 2016 September 2016 August 2016 July 2016 June 2016 May 2016 April 2016 March 2016 February 2016 January 2016 December 2015 November 2015 October 2015 September 2015
Copyrighted to © Jigna Narotamo 2018
All contents and images are copyrighted to © Jigna Narotamo 2018
© 2019 તમન્ના (JN)ની ગઝલો, રચનાઓ ને શાયરીઓ | Powered by WordPress | Theme by MadeForWriters